Dhanka kale Kalfadhigii Shalay oo ay joogeen qaar ka mid ah Culimada dalka, markii uu Kal-fadhigu dhammaadayna kulan gaar ah kala yeeshay arinta Baananka Ganacsiga Guddoomiye ku xigeenka kowaad ee Wakiilada Baashe Maxamed Faarax, ayaa kulankaasi markii uu dhammaaday waxa Warbaahinta la hadlay Sheekh Maxamed Axmed Faarax Isxaaq, waxaanu sheegay guud ahaan ribadu ay dambi tahay, ILLAAHAYNA aanu raali ka ahayn, waxaanu tilmaamay in ALLE quraankiisa ku yidhi balan qaadayna in cid walba oo ribo isticmaasha ay ALLE iyo Rasuulku dagaal la gali doonaan, waxaanu Xildhibaanada uga digay inay ansixiyaan xeerkan.
